
Δικαιολογητικά για τη χορήγηση άδειας φωτογράφησης και χρήσης εικόνων αρχαιολογικού περιεχομένου σε ηλεκτρονική έκδοση (e-book)

Για τη χορήγηση άδειας φωτογράφησης μνημείων, αρχαιολογικών χώρων, ιστορικών τόπων και μουσείων καθώς και χρήσης εικόνων αρχαιολογικού περιεχομένου σε ηλεκτρονική έκδοση (e-book), απαιτείται καταρχήν η συμπλήρωση του σχετικού εντύπου, που βρίσκεται στην ηλεκτρονική σελίδα της Διεύθυνσης Μουσείων (https://www.google.com/url?sa=t&source=web&rct=j&opi=89978449&url=https://www.culture.gov.gr/DocLib/aitisi_ebook_GR.doc&ved=2ahUKEwipvq2I9IqVAxX5R_EDHQ_JMiwQFnoECBcQAQ&usg=AOvVaw0fVgzbG4qxZaxKz1eJgyAf).
Τα δικαιολογητικά που συνοδεύουν το έντυπο αίτησης για τη φωτογράφηση μνημείων, αρχαιολογικών χώρων, ιστορικών τόπων και μουσείων να περιλαμβάνουν τη διευκρίνηση εάν αφορούν ή όχι σε περισσότερα του ενός μνημεία αρμοδιότητας του ΥΠΠΟ.
Τα δικαιολογητικά που συνοδεύουν το έντυπο αίτησης για την άδεια χρήσης εικόνων αρχαιολογικού περιεχομένου σε ηλεκτρονική έκδοση (e-book) είναι τα εξής:
1. Στοιχεία για το εάν το αίτημα αφορά συνολικά σε περισσότερα του ενός μνημεία αρμοδιότητας του ΥΠΠΟ.
2. Βεβαίωση του εκδότη για το εάν η πρόσβαση στο e-book πραγματοποιείται ατελώς.
3. Στοιχεία για το εάν έχει προηγηθεί άδεια για έντυπη έκδοση ή εάν πρόκειται να ζητηθεί ταυτοχρόνως άδεια και για έντυπη έκδοση.
Επισημαίνεται ότι εφεξής, ο αιτών υποχρεούται σε διάστημα ενός μηνός από τη λήψη της σχετικής Απόφασης χορήγησης άδειας να αποστείλει στη Διεύθυνση Μουσείων αντίγραφο της απόδειξης καταβολής στο ΤΑΠ των αναλογούντων τελών
